Razgovor:Predsjednik Republike Hrvatske

message: Članak 96.
U slučaju kraće spriječenosti uslijed odsutnosti, bolesti ili ko­rištenja godišnjeg odmora, Predsjednik Republike može povjeriti predsjedniku Hrvatskoga sabora da ga zamjenjuje. O povrat­ku na dužnost odlučuje Predsjednik Republike.
U slučaju duže spriječenosti uslijed bolesti ili nesposobnosti, a posebno ako Predsjednik Republike nije u stanju odlučiti o povjeravanju dužnosti privremenom zamjeniku, predsjednik Hrvat­skoga sabora preuzima dužnost privremenog predsjednika Repub­like na temelju odluke Ustavnog suda. Ustavni sud o tome odlu­čuje na prijedlog Vlade.
U slučaju smrti, ostavke koja se podnosi predsjedniku Ustavnog suda Republike Hrvatske i o kojoj se obavještava predsjednik Hrvatskoga sabora, ili kada Ustavni sud utvrdi razloge za prestanak mandata Predsjednika Republike, dužnost privremenog pred­sjednika Republike po sili Ustava preuzima predsjednik Hrvatskoga sabora.
Kada predsjednik Hrvatskoga sabora kao privremeni pred­sjednik Republike donosi akt o proglašenju zakona, akt supotpisuje predsjednik Vlade Republike Hrvatske.
Izbori za novog Predsjednika Republike moraju se održati u roku od 60 dana od dana preuzimanja dužnosti privremenog pred­sjednika Republike sukladno stavku 3. ovoga članka.
-- Goran 01:12, 13. svibanj 2007. (CEST)

message: Predlažem da se članak preimenuje u "Predsjednik Hrvatske", kako bi smo izbjegli dugačke službene nazive dužnosti. Primjerice, ako bi zadržali sadašnji naziv, a trebali bi slijedit isto pravilo imenovanja kod svih članaka, morali bismo članak o alžirskom predsjedniku nazvati "Predsjednik Narodne Demokratske Republike Alžir" ili "Premijer Ujedinjenog Kraljevstva Velike Britanije i Sjeverne Irske". Posebno bi bilo problematično imati članak "Bratski vođa revolucije Velike Socijalističke Libijske Arapske Džamahirije". Politika Wikipedije, njezino pravilo je, dati članku kraće ime onda kada je to moguće ("kraći naziv ima prednost pred duljim" - Wikipedija:Pravopis). --Wüstenfuchs 17:12, 31. kolovoza 2014. (CEST)
replies: text: :Ne, jer mu je to službena funkcija prema Ustavu.--Ex13 (razgovor) 22:00, 31. kolovoza 2014. (CEST)
replies: text: ::Opet bi imao posla za preimenovanja... Nisu onda ni parlamentarni izbori u Hrvatskoj. I još dosta toga treba preimenovati. Nego, da preimenujemo sve članke o državama u skladu s nazivima u Ustavu... A onda opet problem s britanskim političkim dužnostima... oni nemaju ustav... --Wüstenfuchs 22:30, 1. rujna 2014. (CEST)
replies: text: :::Pogriješio si projekt.--Ex13 (razgovor) 22:57, 1. rujna 2014. (CEST)
replies: text: ::::Ti si pogriješio zanat. --Wüstenfuchs 22:58, 1. rujna 2014. (CEST)
thread_title:  Preimenovanje 

message: Iako DIP (Državno izborno povjerenstvo) još nije objavilo konačne rezultate, sve je jasno, stoga su dva članka ažurirana:
* Predsjednik Republike Hrvatske i
* Hrvatski predsjednički izbori 2019.
Ovaj drugi bit će još jednom ažuriran kad DIP objavi konačne rezultate, a ostali relevantni članci bit će ažurirani nakon polaganja prisege novoga predsjednika, osim Inauguracija predsjednika Republike Hrvatske, koji će biti dopunjen kad bude poznat nadnevak polaganja prisege. SpeedyGonsales 22:32, 5. siječnja 2020. (CET)
thread_title:  Ažuriranje